als_Latn dik_Latn sag_Latn
Android: Malwarebytes Anti-Malware është një mjet i shkëlqyer për largimin viruseve dhe sulmeve të tjera keqbërëse nga kompjuteri juaj Windows, por tani ka bërë kalimin edhe në Android.
Ofron ende mbrojtje nga sulmet e fuqishme keqbërëse, por ai shkon më tej se kaq për të mbrojtur privatësinë tuaj nga aplikacionet të cilat arrijnë mjaft thellë tek lejimet në pajisjet tuaj, apo tek ndonjë dobësi.
Si gjithmonë, Malwarebytes është falas dhe skanon për sulme të njohur në Android dhe i largon ato me shpejtësi.
Aplikacioni do të skanojë edhe aplikacionet tuaja ekzistuese nga kodi keqbërës dhe paketon një menaxher të privatësisë që mbështetet në llojet e lejeve që një aplikacion për Android mund të kërkojë dhe më pas shfaq aplikacionet që kanë qasje tek ato të dhëna.
A dëshironi të dini se sa aplikacione kanë qasje tek kalendari juaj, ose sa mund të shkojnë tek porositë tuaja tekstuale? Menaxheri i privatësisë mund t’iu tregojë.
Ai do të shikojë nëse keni të lëshuar veçorinë Find My Phone të Google, nëse keni ndonjë veçori të sigurisë të ndalur në pajisjen tuaj (si instalimi nga burime të panjohura ose është lëshuar mostra për zhvillim), e kështu me radhë.
Natyrisht, shumë nga këto veçori të sigurisë ndalojnë ngarkimin anësor ose përdorimin e aplikacioneve të cilat mund t’i pëlqeni, por të paktën do të mund të keni një pamje të plotë të sigurisë në pajisjen tuaj. Klikoni këtu për të shkarkuar MalwareBytes nga Google Play.
(Herë të lexuara: 253)
als_Latn als_Latn als_Latn als_Latn als_Latn als_Latn als_Latn als_Latn